**E L Ő T E R J E S Z T É S**

**Salföld Község Önkormányzata Képviselő-testületének**

**2021. szeptember… nyilvános ülésére**

**Tárgy:**  Gyermekorvos helyettesítése

**Előkészítette:** Nagy Éva ügyintéző

Jogszabállyal nem ellentétes

-----------------------------------

dr. Szabó Tímea

jegyző

Tisztelt Képviselő-testület!

Salföld Község Önkormányzata ellátási szerződést kötött Badacsonytomaj Város Önkormányzatával a gyermekorvosi feladatok ellátására.

2021. július 1. napjával új gyermekorvos került kinevezésre Badacsonytomaj Város Önkormányzatánál. A gyermekorvos heti 40 órás jogviszonyban került kinevezésre.

A gyermekorvos távollétében (pl.szabadság kiadása) az ellátást biztosítani kell, ezért a gyermekorvos helyettesítését biztosítani kell.

Badacsonytomaj Város Önkormányzata Képviselő-testülete megkereste Salföld Község Önkormányzatát, hogy adjon felhatalmazást Badacsonytomaj Város Önkormányzatának, hogy a gyermekorvos helyettesítésére dr. Dorner Mária gyermekorvossal szerződést kössön.

Az Önkormányzat tájékoztatása alapján a helyettesítés költségét Badacsonytomaj Város Önkormányzata 2021. évi költségvetése tartalmazza. A szerződés megkötése Salföld Község Önkormányzata számára anyagi kötelezettségvállalást a 2021. évben nem jelent.

Határozati javaslat:

SALFÖLD KÖZSÉG ÖNKORMÁNYZATA KÉPVISELŐ-TESTÜLETE

…./2021. (. ...) HATÁROZATA

*Gyermekorvosi feladatok ellátásához szükséges helyettesítésről*

Salföld Község Önkormányzata Képviselő-testülete hozzájárul, hogy Badacsonytomaj Város Önkormányzata Dr. Horváth Margit, alkalmazott gyermekorvos helyettesítésére dr. Dorner Mária gyermekorvossal szerződést kössön.

Felhatalmazza Badacsonytomaj Város Polgármesterét a szerződés megkötésére.

Felkéri a polgármestert, hogy a határozatot Badacsonytomaj Város Önkormányzata részére küldje meg.

Felelős: Fábián Gusztáv polgármester

Határidő: 2021. október 15.